52. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΔΙΚΑΙΟΣΥΝΗΣ Αριθ. 1105399/1610/0001 της 4/14 Ιαν. 2000 (ΦΕΚ Β΄17) Τροποποίηση κλίμακας δαπάνης εκτίμησης Σώματος Ορκωτών Εκτιμητών. 1.Η δαπάνη εκτίμησης καθορίζεται ως ποσοστό της αξίας που προσδιορίζεται με την έκθεση εκτίμησης του Σώματος Ορκωτών Ελεγκτών ως εξής: α)Για αξία αντικειμένου μέχρι 20.000.000 δρχ. ποσοστό 6,00‰, μη δυνάμενο να είναι κατώτερο των 120.000 δρχ. β)Για αξία αντικειμένου μέχρι 40.000.000 δρχ., και για το υπέρ τα 20.000.000 δρχ. ποσό, ποσοστό 4,00‰. γ)Για αξία αντικειμένου μέχρι 60.000.000 δρχ., και για υπέρ τα 40.000.000 δρχ., ποσό, ποσοστό 3,00‰. δ)Για αξία αντικειμένου μέχρι 100.000.000 δρχ., και για το υπέρ τα 60.000.000 δρχ. ποσό, ποσοστό 2,00‰. ε)Για αξία αντικειμένου μέχρι 400.000.000 δρχ., και για το υπέρ τα 100.000.000 δρχ. ποσό, ποσοστό 1,50‰. στ) Για αξία αντικειμένου μέχρι 700.000.000 δρχ., και για το υπέρ τα 400.000.000 ποσό, ποσοστό 1,25‰. ζ)Για αξία αντικειμένου μέχρι 1.200.000.000 δρχ., και για το υπέρ τα 700.000.000 δρχ. ποσό, ποσοστό 1,10‰. η)Για αξία αντικειμένου μέχρι 1.800.000.000 δρχ., και για το υπέρ τα 1.200.000.000 δρχ. ποσό, ποσοστό 1,00‰. θ)Για αξία αντικειμένου μέχρι 5.000.000.000 δρχ., και για το υπέρ τα 1.800.000.000 δρχ. ποσό, ποσοστό 0,90‰. ι)Για αξία αντικειμένου μέχρι 10.000.000.000 δρχ., και για το υπέρ τα 5.000.000.000 ποσό, ποσοστό 0,85‰. ια)Για αξία αντικειμένου μέχρι 40.000.000.000 δρχ., και για το υπέρ τα 10.000.000.000 δρχ. ποσό, ποσοστό 0,80‰. ιβ)Για αξία αντικειμένου άνω των 40.000.000.000 δρχ. ο συντελεστής, για το υπέρ τα 40.000.000.000 ποσό, σταθεροποιείται στο ποσοστό 0,75‰. 2.Με απόφαση του Εποπτικού Συμβουλίου του Σώματος Ορκωτών Εκτιμητών είναι δυνατόν να γίνει έκπτωση της δαπάνης εκτιμήσεως μέχρι 20%. Για αντικείμενο εκτιμήσεως άνω των 40.000.000.000 δρχ., και για την άνω του ποσού αυτού αξία, δύναται να καθορίζεται από το Ε.Σ. του Σώματος Ορκωτών Εκτιμητών ειδική έκπτωση δαπάνης εκτιμήσεως,   Σελ. 196,524 Τεύχος 1447 Σελ. 48 ανάλογα με την δυσκολία και την πολυπλοκότητα της εκτίμησης. 3.Ειδικά για εκτιμήσεις διαμερισμάτων δικαιούχων του ΟΕΚ, η δαπάνη εκτίμησης  παραμένει στις Δρχ. 100.000. 4.Προκειμένου περί εκτιμήσεως αξίας μη εισηγμένων στο Χρηματιστήριο μετοχών τα πιο πάνω ποσά προσαυξάνονται κατά 50%. 5.Όλες οι ανωτέρω δαπάνες εκτίμησης επιβαρύνονται με Φ.Π.Α. 18%. 6.Η απόφαση αυτή να δημοσιευθεί στην Εφημερίδα της Κυβερνήσεως. 